LidanRubinov/Halacha-QA huggingface dataset:
שאלה: פחד להיגרר לדברים שליליים: אני בחורה כבת 18 וחצי, בעוד חודשיים אצא לשירות לאומי הרחק מהבית שלי. הבעיה היא שאני מפחדת מדברים שאני עלולה להיגרר ולעשות בניגוד להלכה, אני בחרתי את המרחק בין הבית שלי לבין השירות הלאומי שלי ואני שמחה וטוב לי על כך, אך אני כעת בחופש זמן רב ואני לא מתפללת ולא מקיימת מצוות, חוץ מכמה מועטות, כאשר אני במסגרת אני יותר ממוקדת באמונה שלי ובמעשים אך כעת מצב ההפקרות הזה גורם לי להרהורי עבירה. נוסף על כך בחברה בה אני נימצאת מאוד קשה להישאר מי שאתה באמת, עצוב לי על כך וקשה לי מאוד, אני חוששת שכאשר אהייה רחוקה מהבית אעשה שטויות, ואתחרט על כך.עד כה הייתי ילדה באמת טובה, אני רוצה להתקרב לקב"ה ולקום מוקדם בבוקר ולקיים מצוות אך כל פעם יש פיתויים שניצבים מולי, ממש יצר הרע. כבוד הרב- אתה לא יכול לעשות במקומי את עבודת האמונה בה, אך אני מבקשת ממך עצה שתתן לי את הכוח להמשיך להישאר מי שאני, וח"ו שלא אתקלקל בעתיד ובכל רגע.
תשובה: אני מקוה שאת הולכת לשרת במקום טוב ועם חברות טובות וחזקות שביחד תכלו לשמור על עצמכן. ואפילו להתחזק מבחינה דתית. שאם לא כן מוטב לא ללכת לשרות לאומי, ולא להסתכן ח"ו בנפילה שאחר כך קשה יהיה לתקן אותה. מכל מקום הכלל הוא עשה לך רב שידריך אותך לאו דווקא רב זו יכולה להיות רבנית או מדריכה שיש לה השפעה. ולהיות בקשר קבוע איתה וכן להיות בחברת חברות טובות. ולהתפלל לד' שישמור עליך ויעזור לך להתקרב אליו כרצונך. להתגבר על יצר הרע זה ענין של תירגול מתגברים פעם אחת זה נותן כח להתגבר פעם שניה וכן הלאה.
שאלה: שירות לאומי הכרוך בנגיעה בנכים : בשנה הבאה אני הולכת לעשות שירות לאומי עם ילדים בעלי פיגור קל, רציתי לדעת האם יש איסור נגיעה בבחורים אלו. יש לציין שלעיתים ליטוף וחיבה מסויימת בגבול הטעם הטוב גורמים להם תחושת שייכות ושמחה כמו כל בנ"א. הגילאים הם מ- 13- 21.
תשובה: יש להמנע ממגע ישיר של גוף בגוף, כגון: נתינת יד וכד', אבל במגע לא ישיר (דרך חולצה) אפשר להקל אם זה במידה וללא הפגנת חיבה יתירה.
שאלה: אישה מפרנסת ובעל לומד כל היום: איך הרב מתייחס לכל אלו הזוגות שהאישה מפרנסת את הבעל והאיש יושב ולומד? והרי הבעל מצווה להביא את הפרנסה וכאן כל הנטל בחינוך ופרנסה נופל על האישה? והאם זה נכון לבחור ישיבה למנוע פגישה עם בחורה שעוד לא סיימה ללמוד ולכן לא יכולה לפרנס, בטענה שהוא רוצה רק ללמוד בלבד למרות יכולתו לעבוד וללמד? האם יש כאן חוסר השתדלות?
תשובה: התפקיד העיקרי של האישה הוא להשקיע בביתה ומשפחתה, להיות ערה לכוחות נפשה ועל ידי כך להעשיר את בעלה ואת בניה. הבאת הפרנסה מוטלת על האיש ולא על האישה. אולם כמו בשאר הדברים, גם כאן האישה יכולה להיות עזר לאיש בתנאי שזה לא יפגע בתפקיד העיקרי שלה. כשהבעל הוא תלמיד חכם ואינו רוצה להיבטל מלימודו זוהי מידת חסידות שהאישה תצא מגידרה ותהיה "כאוניות סוחר" בכדי לפנות את בעלה בכדי ללמוד תורה. אולם זאת רק מידת חסידות ולא מחויבות של האישה. כשמכירים לצורך נישואין מותר לאיש לחפש אישה שתנהג עימו במידת חסידות. אנו צריכים להעריך ולהעריץ את הנשים שמוכנות לקחת על עצמם את מידת החסידות הזאת. אולם אישה שרוצה איש שמפרנס ורק בשאר היום לומד היא אישה מעולה ולא צריכה להרגיש נקיפות מצפון. בדרך כלל האישה שלוקחת על עצמה את מידת החסידות היא מקבלת פיצוי בכך שמבחינה רוחנית היא יכולה להתעשר יותר מבעלה. השיקול העיקרי של בחור ישיבה בלקיחת אישה זה המידות הטובות שלה והמסירות שלה ח הדריכו שלא לקחת אישה לשם ממון. אולם היו רבים מגדולי ישראל שהשתדכו מתוך הבטחה של מחותנם לפרנסם. ונראה לי שהם לא התחתנו לשם כסף. הם רצו להמשיך וללמוד תורה עוד מספר שנים לפני שהתחתנו. ורק כאשר אמרו להם שלא יהיה עליהם עול פרנסה ויוכלו להמשיך בלימודם הם הסכימו להיתחתן. אולם יש סיפורים רבים שבהם לאחר זמן המחותנים ירדו מנכסיהם. במקרה זה הם ודאי שלא גרשו נשותיהם ח"ו ואפילו לא כעסו או לא התלוננו כנגד ה'. הם לקחו אחריות ודאגו למשפחתם. ניתן להסתכל על הכל בעין טובה והעיקר שהכל יהיה לשם שמים. היי ברוכה והצליחי בחייך, תזכי לבנות בית נפלא וטוב.
שאלה: מלווה עזרה ראשונה בטיול עם בנות: האם מותר לי ללוות בנות בטיול בתור מגיש עזרה ראשונה הבנות דתיות ולבושות בצניעות? ואם הם לא לבושות בצניעות האם מותר ללוות? מה הגבולות (לדוגמא אם אני צריך לחבוש האם מותר לי לגעת או שמא אני צריך להגיד למישהו אחר)? האם הגיל של הבנות משנה?
תשובה: אין הבדל בגיל הבנות או בלבושן, לכתחילה זה לא ראוי, אבל אם תלך לפניהן במרחק סביר, וכאשר יצטרכו אותך יקראו לך, הדבר מותר.
שאלה: מד"א: אני מתנדב במד"א מה הגדרות שלי? האם מותר לחבוש אישה? האם מותר לי לגעת לצורך טיפול לדוגמא לבדוק דופק וכדומה.? אם היא מבקשת ממני להחזיק לה את היד האם מותר? אם חייב להוריד את החולצה מה הדין? האם מותר לי להרים אישה שנפצעה?
תשובה: מותר לך לעשות כל דבר שהוא צורך רפואי בלבד. להחזיק לה את היד וכד', נראה שאסור.
שאלה: כיסוי ראש לכלה בחתונה: מה דעת הרב לגבי כיסוי ראש לכלה לאחר החופה?
תשובה: ישנה מחלוקת ממתי צריכה הכלה לכסות את ראשה. לעניות דעתי כלה יכולה ללכת לחופה איך שהיא רוצה, אבל לאחר היציאה מחדר ייחוד יש חיוב לכתחילה שתכסה את ראשה. וכך אני מורה לתלמידי הישיבה ולבנות במשפחתי.
שאלה: טלטול תינוק שיודע ללכת במקום שאין עירוב: האם אפשר לטלטל בשבת בחו"ל תינוק בן שנה וחצי שיודע ללכת בעצמו, בעזרת מנשא, או בדרך אחרת במקום שאין עירוב?
תשובה: יש בזה איסור דרבנן. הרב חיים כץ
שאלה: הקראת כתובה על ידי אישה: ארוסתי ואני עתידים להנשא בע"ה ולפני זמן לא רב בקשה ממני ארוסתי כי את הכתובה היא מעוניינת שתקרא ראש המדרשה בה למדה. כיון שטרם ראיתי דבר שכזה ולמרות שנאמר לי ע"י שפעולה זו אינה סותרת את ההלכה, אני עדיין מוצא טעם נפגם בדבר. אם בשל פגיעה בכבודו של מסדר הקידושין, ואם בשל חוסר ההגיון שבדבר, הרי זהו כתב ההתחייבות שלי כלפיה ואם אני איני קורא אותו (מפאת אי שליטתי בארמית) אזי לפחות שמסדר הקידושין שהוא מדריכי ונציגי ייקרא אותו. אשמח לקרוא את חוות דעתך?
תשובה: אכן יש כאן פגיעה בכבוד הרב וכן חוסר טעם. בכלל, הנסיון לחדש דברים ללא צורך וללא סיבה מוצדקת (אנו מחדשים דברים רבים שתנאי החיים המתחדשים גורמים להם, במסגרת עקרונות ההלכה הנצחיים) ולבטל את מנהגי ישראל מדורי דורות היא ערעור מסוכן של כל המסורת שלנו. אל תתחילו את חייכם החדשים בשבירת מסורות. המשיכו את רצף השושלת ההלכתית שלנו ורק במקום בו התנאים מצדיקים שינויים במסגרת ההלכה הקבועה תעשו זאת בהדרכת פוסקים מובהקים. מזל טוב.
שאלה: יציאה לחו"ל לצורך מצוה: קיבלנו הזמנה לבניית חימום למקוה בסין, אך מכיוון שעוד לא יצאתי מהארץ אולי עדיף שאמנע מכך?
תשובה: מותר לנסוע משום שזה לדבר מצוה.
שאלה: טקס נשואים שניים : אני וגרושתי החלטנו שאנחנו רוצים לחזור להיות ביחד לאחר שנה ומשהו של גירושים (לא היו לנו ילדים). האם יש בעיה שלאחר שנה ומשהו של גירושים נתחתן שוב? יש איזה תקופה זמן שאוסרת עלינו להתחתן שוב? האם שוב נצטרך לעבור ברבנות תהליך שבו נצטרך עדים שמכירים אותנו? או שפשוט מאחר ומכירים אותנו כיהודים לכל עניין ודבר לא נצטרך להביא עדים שוב. חלק גדול מהמשפחה לא יודע שבכלל התגרשנו ואנחנו מעונינים להתחתן בלי כל השמחה הגדולה בטקס צנוע. מי אמור להיות חתום על הכתובה מלבד שני עדים והחתן (אנוכי )? אבי נפטר לפני שנה וכמה חודשים, אביה של גרושתי בכלל לא בקשר עם בתו שנים האם הוא חייב להיות חתום על הכתובה? שניהם היו חתומים על הקודמת. האם ניתן לעשות טקס צנוע בבית של דודי ומלבד 2 עדים שאינם קרובי משפחה לכתובה ורב, מה עוד צריך מבחינת ההלכה?
תשובה: מצוה להחזיר את גרושתו. תפנו לרבנות בה התחתנם לראשונה ותבקשו להרשם מחדש לנשואין, התהליך פשוט בדרך כלל. הנישואין השניים נעשים בצנעה בנוכחות 10 אנשים.
שאלה: מראית עין: 1.האם מראית עין זה דין שנאמר בגמרא על דברים ספציפיים בלבד, או שהוא דין כללי שיכול להאמר על כל מקרה שבו אדם עושה דבר שהוא מותר אך נראה לסובבים אותו שהוא עושה עברה? למשל: אדם יודע שבפותחו את דלת המכונית בשבת, לא ידלק אור, ולכן מעיקר הדין זה מותר. האם פעולה זו בכל זאת אסורה משום מראית עין, כיוון שלא יודעים שהאור לא נדלק? (וסבורים שהוא עבריין) 2.האם האיסור לעשות דברים מפני מראית עין נועד שלא יחשבו שהעושה עבריין או שלא יבואו לטעות שמותר?
תשובה: מראית עין זהו איסור בדברים שמעיקר הדין מותר לעשותם, אבל הרואים יחשבו שהאדם עושה דבר האסור. אחד העוונות החמורים ביותר בתורה הוא חילול השם. ואומר ר' יוחנן בגמרא, שאם הוא ילך ד' אמות בלא תורה ובלא תפילין, הרי הוא עובר על חילול השם, אף-על-פי שאין בזה איסור הלכתי. אותו הדבר במראית עין, שאף-על-פי שהדבר מותר, יחשבו שהאדם עושה איסור והוא עבריין, ולכן הדבר אסור משום מראית עין.
שאלה: הפרדה בעזרא - המשך: בהמשך לדברי הרב התעוררו כמה שאלות: א. במש"כ הרב שנפרד ומעורב זה יחסי, ברצוני לדעת מה עיקר הדין בזה. ובמש"כ שמה שנחשב בגור מעורב בחברון נחשב נפרד, הרי פשיטא שמדובר בחומרות. ב. במש"כ הרב שאין הבדל בין עזרת נשים בביכ"נ לבין שיחה באולם אחד עם בנות. לכאורה יש הבדל, שהרי בביהכ"נ אי אפשר להסתכל על הנשים בניגוד להרצאה מעורבת. ג. וכי בגלל שאדם הוא יצור חברתי נתיר לו לעבור על הלכות? ד. במש"כ הרב שאנו בוחרים בדרך הממוצעת. באוצר הפוסקים הביא בשם האפי זוטרי (נדמה לי) על לשון השו"ע "יתרחק אדם מהנשים מאד מאד", שכמו שבמשנה באבות כתוב "מאד מאד הוי שפל רוח" ואנו אומרים שאע"פ שבשאר דברים צריך ללכת בדרך האמצעית, בגאוה הולכים עד לקצה האחרון, ככה בהרחקה מנשים צריך ללכת עד לקצה האחרון.
תשובה: : א. עיקר הדין משתנה מנושא לנושא. יש דינים בנושא לשחוק וקלות ראש שאסור. ויש בנוגע לשיחה שאין להרבות ועוד פרטים רבים. ב. התכוונתי שצריך להתחנך לכך שלא יהיה הבדל. הרי גם בבית כנסת שיש עזרת נשים הרי יש את הכניסה לעזרת נשים ששם ניתן לראות את הנשים. בישיבה באולם אחד אם אתה יושב כשהישיבה לא בצורה שאישה יושבת מולך אזי אין בכך כלל בעיה. אולם אם הישיבה בעיגול אזי יש הבדל וכאן אין איסור מעיקר הדין אולם אם זה מביא אותך להסתכל על הבנות בכדי להנות מהם שהרי אתה יושב זמן רב אזי יש להמנע מכך ויש לשבת בצורה שמול עינך יהיה המרצה ולא הבנות. אתה יכול לההחליט כל הזמן להסתכל רק במצרה. ג. אין היתר לעבור על הלכות. אולם ההלכות לא מחייבות אותנו להיות יצוריים לא חברתיים. לכן במקום ישוב שהחברה פועלת בצורה מעורבת יש מקום להיכנס להיתרים בכדי שיוכל האדם להישאר יצור חברתי אולם הכל בגדרי הלכה. יש מה שנקרא "שעת הדחק". ד. כמו שלגבי שפל רוח זה ענין של מידות וגם שם אנו נאמר שאם אדם כדי להיות שפל רוח ילך עם בגדים בלויים אנו נאמר לו שאין זו הכוונה. "עד קצה האחרון" הכוונה עד שיעור שהאדם לא יבוא לכלל גאווה. אי אפשר לפרש זאת כפשוטו ממש. ובכל אופן גם אם זאת כוונתו לא מצאנו מישהו שנוהג "עד קצה האחרון". כך גם בענין העריות לגבי דברים מסויימים שהינם הנהגות קיצוניות אנו נאמר שאין זו הכוונה. לדעתי כוונת האפי זוטא שאם בכל המידות אנו אומרים שלא צריך לנטות כלל מהדרך האמצעית כאן לגבי עריות שאדם מחפש היתרים אנו נאמר שיש לנטות קצת לכיוון החומרה. אולם הכל צריך להיות במידה הנכונה. לשם כך צריך שימוש תלמידי חכמים. היה ברוך והמשך בדרכך הטהורה.
שאלה: ברכת יין של אורח: האם אורח שמברך על יין שהביאו לפניו פוטר כל שאר המשקים שיביאו לפניו בהמשך שהייתו אצל בעל הבית? מה הדין לגבי אורח שבירך על יין פעם אחת, האם זה יפטור כל שאר המשקים שיביאו לפניו ואפילו כאשר אין בדעתו יותר לשתות מהיין?
תשובה: ברכת היין פוטרת את כל שאר המשקים, כמו ברכת "המוציא" על הלחם. ואורח פוטר אחת שמברך על מין מסוים את כל מה שיביאו לו שברכתו אותו הדבר, גם אם לא ידע שיביאו לו את המאכל הזה, מפני שדעתו על כל מה שיביא בעל-הבית.
שאלה: עקירת שן בשבת: האם עקירת שן בשבת זה איסור דרבנן של חובל בלבד? או גם קוצר מדרבנן (תולש דבר ממקום גידולו מדרבנן)?
תשובה: עקירת שן בשבת זהו מדין חובל, ואין בזה קוצר שהוא דין בגידולי קרקע.
שאלה: לשון הרע על רשע: מיהו נחשב רשע שמותר לדבר עליו לשון הרע אפילו שלא לתועלת? ראיתי שרשום שרשע מותר לדבר עליו לשון הרע ואפילו לא לתועלת.למשל ברור שעל מומר אפיקורוס ומין מותר לדבר. אבל מה לגבי רוצח, או אנס?
תשובה: אם מפורסם שהוא רשע, ושהוא יודע שמה שהוא עושה אסור, כלפיו אין איסור של רכילות ולשון הרע.
שאלה: ברכת היין לאורח: האם ברכת היין פוטרת את כל שאר המשקים שמארח יביא לפני האורח?
תשובה: כמו שברכת "המוציא" פוטרת את כל המאכלים, כך ברכת היין פוטרת את כל המשקים.
שאלה: ההבדל בין צריבה להורדה: קראתי שמצד אחד הרב מתיר להוריד שירים, ובמקום אחר שאסור לצרוב דיסקים (למיטב הבנתי-היה מדובר במוזיקה), מה ההבדל?
תשובה: לא ידוע לי על הבדל בין השניים. אם החברות מתנגדות הדבר אסור.
שאלה: בחירת שם לתינוק ברית מילה ופדיון : בשעה טובה נולד בננו ואני מאוד רוצה לקרוא לו עידו על שם אבי עובדיה שיחיה חיים ארוכים אני רוצה לדעת האם השם מתאים לו לפי שמי והאם הוא טוב והאם אפשר לקרוא לו כך כקיצור על שם אבי?? דבר נוסף הבנתי שעד הברית אסור לקרוא לתינוק בשמו רק בברית אחרי שהרב מברך את שמו מותר, בעלי נורא רוצה לעלות לתורה בשביל בננו השאלה שלי האם הוא יכול לעשות את זה לפני הברית כאשר היא אפשר עדיין להגיד את שמו של התינוק ולכן לא ניתן לברכו או שעדיף לעלות אחרי הברית?? שאלה נוספת: האם אפשר לעשות פדיון בבית ולהביא רב הביתה?? שאלה נוספת:לחברה שלי יוצא ברית בשבת האם רב מגיע גם בשבת לעשות ברית גם אם הוא גר רחוק וצריך לנסוע?
תשובה: א. השם עידו הוא שם נחמד ונקרא במקור ע"ש עידו הנביא. אך אם את רוצה לקרוא דוקא ע"ש אביך, אינני רואה בשם זה שום קשר לשם של אביך אף שהוא מזכיר קצת, אך כמובן אין זה מונע לקרוא בשם זה. ב. אין איסור בדבר, אך המנהג לקרוא דוקא בברית. מ"מ נהוג לעלות לתורה קודם הברית ויש נוסח מיוחד לברך את היולדת ואת בנה שנולד לה במזל טוב וכו' ללא הזכרת השם. ג. אפשר לעשות בבית. פדיון הבן נעשה על ידי כהן ולא על ידי רב. ד. ברית אינה דוחה שבת, ולכן המוהל צריך לשבות במקום הברית במשך כל השבת. שתזכו להכניסו בבריתו של אברהם אבינו בעיתו ובזמנו ותרוו ממנו נחת. הרב רואי מרגלית.
שאלה: הענקת טרמפ מידי יום לאדם נשוי: הנני נשואה ואם לילדים נתבקשתי ע"י עמית לעבודה אם אוכל לקחתו מידי יום לעבודה מכיון שהוא ללא מכונית וזמן הנסיעה באוטובוס הוא ארוך הרבה יותר מהנסיעה במכונית. הוא אדם נשוי ואב לילדים, גר בסמיכות אלי, והנסיעה לעבודה שאורכה 10 דקות הינה בבוקר בלבד, ועוברת בצירים המרכזיים של העיר בלבד. מטרתי היחידה לעזור לאותו איש למורת רוחו של בעלי. מה דעת ההלכה?
תשובה: אם זה למורת רוחו של בעלך עליך לסרב לבקשה. את יכולה להשתמש בנימוק ששאלת רב והוא הורה לך לסרב.
שאלה: הרחבת המשפחה במצב של העדר בית: אני בת 36 נשואה 3 בנות. לבעלי אף בן מנישואים ראשונים. השנה האחרונה אינה נעימה. יש עימותים וכעסים ביננו, וקושי רב להגיע לפתרון בעיות. הצעתי עזרה מקצועית (רב,יועץ נישואין) אך בעלי סרב. ברצוני להרות שוב אך אני חוששת ממצב שקושי נוסף בעקבות לידת ילד נוסף יחריף את המצב בבית ואף יכול לגרום להתמוטטות מבחינה פיזית ונפשית שלי, מה שיכול "להפיל" את כל הבית. לבעלי אין דעה מגובשת בנושא ומשאיר את ההחלטה לי. אשמח לדעת מה גישת ההלכה מתוך ראית כל הנתונים, לטובת כל בני הבית ולטובת הזוגיות. ברצוני לציין כי מצבנו הבריאותי והכלכלי תקין ב"ה.
תשובה: אם בעלך מסרב ללכת ליעוץ תלכי לבדך ליעוץ. גם יעוץ לך יכול מאד לעזור גם אם הבעיה לא רק אצלך. אני מציע מקודם לטפל ב הבית. אך כמובן דחית ההריון רק באופן נכון על פי ההלכה.
שאלה: "נשמת כל חי": לאחרונה מאד "פופולרי" לקרוא את תפילת "נשמת כל חי", יש אומרים שאפשר לבקש משהו מהקב"ה כמו זיווג, בריאות, הצלחה, פרנסה וכו ואז לקרוא במניין אפילו נשים (או בעיקר נשים) את תפילת נשמת במשך כ- 40 יום ואח"כ יפסיקו, אבל אז נשים ממשיכות לקרוא את התפילה כל הזמן, ואני שמעתי שזה אסור, מאחר וזו תפילה מאד קדושה ועצם הקריאה בה בכל הזמן הופך אותה מקודש למעין חול, ולכן צריך לקוראה רק בזמנה, היינו שחרית של שבת?
תשובה: תפילת נשמת היא תפילת הודיה ומי שבצרה יכול לידור לומר נשמת כשינצל מזה. ויש סגולה כזו להינצל מהצרה. אין איסור להגיד מתי שרוצים, אבל נראה לי שלא רצוי להגיד כל הזמן, אלא רק בזמני הודיה, שכן אמירה יום יומית מקהה את ענין ההודיה שבתפילה. הרב אברהם פרל.
שאלה: אירוסין בצל ההתנתקות: אני רוצה לברר האם מותר להתארס ולקיים מסיבת אירוסין אחרי תשעה באב למרות שעם ישראל יהיה שרוי בצער בגלל הגירוש?
תשובה: מותר להתארס אפילו בתשעה באב עצמו! (ללא אכילה ושתיה וללא שירה וריקודים). אין דבר חשוב יותר מאשר להמשיך את קיומו של עם ישראל ולבנות בתים איתנים מחוברים למורשת ולא מנותקים. אולם איני מבין את השאלה. זוג מתארס מיד כאשר החליט להתחתן. אם החלטתם להתחתן התארסו עתה מיד! ואת החתונה תקבעו לחודש אב. מי אמר שיהיה גירוש? אני עדיין מקווה שהגזרה תתבטל.
שאלה: אמירת תהלים על אח או על אב: לפני מס שנים אח שלי היה במצב בריאותי קשה ורציתי להגיד תהלים ולהתפלל לרפואתו. השאלה היא אם להגיד את שמו ואז בן שם אמי או את שמו ואז בן "אמי מורתי". וכן כאשר אני מתפלל על אבי להגיד את שמו ואז בן שמו של סבי או "אבי מורי" ואז בן שמו של סבי. האם יש הבדל לגבי עליה לתורה?
תשובה: לדעתי יש לך לומר: "ראובן בן אמי-מורתי לאה". אותו הדבר לגבי אביך, תאמר לפני שמו "אבי-מורי".
שאלה: הכשרת מחבת טפלון: טיגנתי בטעות שניצלים במחבת חלבי. המחבת הוא מסוג טפלון, מה ניתן לעשות?
תשובה: אין דרך אחרת אלא ללבן בליבון חמור את המחבת, דהיינו להאדים אותו על גבי להבה עד שיצאו ממנו ניצוצות. הרב חיים כץ
שאלה: מאבק על א"י מול כיבוד הורים: אמא שלי חוששת מכך שאחסום כבישים ושאשהה במעצר, האם לשמוע לה או לחסום?
תשובה: אם זה יגרום לה צער, תשמע לה ואל תשתתף, אבל אם היא חושבת שזה לא הדרך, או שכך לא ראוי לעשות וכדומה, אינך חייב לשמוע לה. מה עוד ניתן (היה) לעשות למניעת הגירוש?
שאלה: תפילות פרטיות בשבת: האם מותר להתפלל בשבת שמשפחתי יחזרו בתשובה? ולהתפלל לה שיעזור לי לתקן את מידותי ויתן בי כוח ללמוד תורה וחשק ואהבה לתורה ושיתן לי זכרון חכמה לתורתו ושאר דברים שהם בעצם חפצי שמיים?
תשובה: לא מבקשים בקשות בשבת.
שאלה: בקשות מההורים: האם אדם שתפוס לו הכתפיים וזקוק למסאג יכול לבקש מאמו שתעשה לו מסאג בכתפיים כמה דקות? והאם כאשר היא מציעה לו בעצמה הוא יכול להסכים שתעשה לו מסאג?
תשובה: מותר לבקש ממנה, ואם היא מסכימה, אין בזה בעיה.
שאלה: משחה נגד פצעונים: האם מותר לאדם לשים משחה נגד חצ קונים או שיש בזה לגבר איסור "לא ילבש"?
תשובה: זה נועד לרפואה, ולכן אין בזה איסור "לא ילבש".
שאלה: חיות מעץ בשבת: האם פסלים מעץ בצורות חיות הם מוקצה בשבת?
תשובה: אם זה נועד למשחק, מותר. ואף אם זה לא נועד למשחק, אבל הוא יוחד מערב שבת לצורך משחק, מותר לטלטלו.
שאלה: צורות שמש וירח: יש לי ציור של שמש וירח על חתיכת בד בבית. האם מותר להשהות את זה בביתי?
תשובה: אין לצייר לכתחילה, אבל להשהות-מותר.
שאלה: ישיבה על כסא בט  באב: הרב אמר שמותר לטוס בט באב, האם אין בעיה בעובדה שצריך לשבת על כסא נוח כל הטיסה וממש כך להעביר כמעט את כל הצום?
תשובה: אין בזה בעיה, מפני שאינו עושה זאת בשביל הנוחות שלו, אלא זהו הכרח. וכמו שמי שנוסע במכונית בט' באב יכול לשבת במכונית ללא חשש, למרות שהכיסא שם נוח.
שאלה: מכירת נרגילות: האם אפשר למכור נרגילות שיש לי מהעבר? אני יודע שזה לא בריא אבל מה לעשות איתם?
תשובה: תמכור אותם לגויים.
שאלה: לימודי חול ממעשר כספים : האם ת לבן בת מעל גיל 18 על לימודים אף שאינם לימודי קודש יכול להוות חלק ממעשר הכספים? וכן לגבי קניות מיוחדות להם?
תשובה: לימדים כלליים הם חשובים אך הם כמו כל השקעה בעסק ששכרו בצידו. אין לממן השקעה כזאת מכספי מעשר.
שאלה: שקר בפורום באינטרנט: לפני כחצי שנה גלשתי באינטרנט ונרשמתי בפורום כלשהו ושיקרתי בפרטיי האישיים. עם הזמן נקשרתי שם לאנשים אך משום שהשקר רבץ על מצפוני החלטתי להספיק לגלוש שם וחזרתי בתשובה לפני ה בעניין השקר. שאלתי היא האם עליי להתוודות גם בפני אותם אנשים, שכן דבר זה מבייש אותי עד מאוד? האם מספיקה התשובה, הוידוי וההשתדלות לפני ה?
תשובה: : אם אנשים נפגעו מהשקרים שלך אתה צריך לבקש מהם סליחה. אולם אם הם לא נפגעו ממך מספיק התשובה לפני ה'. רגשות הבושה הם חלק ממהלך התשובה. אולם השתדל שהבושה תהיה לא רק כלפי אחרים אלא בעיקר בושה אל מול הנשמה הטהורה שנטע בך הקב"ה. חזק והתחזק
שאלה: מאמין וזורע בכספי צדקה?: הצטבר לי סכום של כספי מעשר של מספר חודשים, ויש עוד סכום מסוים שקיבלתי על עצמי לתת לצדקה. הסכום הכולל של הכסף הוא 1000 ש"ח. האם אני יכול לתרום את הכסף לקרן מאמין וזורע וכאשר בחסדי ה יוחזר הכסף, בלי נדר אתן אותו לצדקה?
תשובה: נראה לי שכן, מפני שזו הלוואה, והכסף לא הולך לאיבוד. האם ראוי לתרום ל"מאמין וזורע"? דעת הרב יעקב אריאל. דעת הרב אליעזר מלמד. מה עוד ניתן (היה) לעשות למניעת הגירוש?
שאלה: ביטול שידוך בגלל מראה חיצוני: יש לי בעיה. אני אדם שקשה לו יחסית להתפשר על המראה החיצוני,אני חותך ופוסל אפילו רק חיצונית בלבד, אימי ואחותי הנשואה מעירים לי על כך וזה מאוד מעיק עליי העניין. קשה לי עם זה. היתה לי עכשיו הצעה עם בחורה ממש מדהימה ומשקפת את האני המאמין שלי ואת שאיפותיי, אבל היא לא מצאה חן בעיניי. שכלית אני מעוניין להמשיך, רגשית אני ארגיש מאוד רע וכלוא אם אמשיך איתה. כבר קשה לי ונימאס לי לחתוך רק חיצונית. אשמח לשמוע מה דעתך בנושא. זה נורא מעיק עליי. האם אני צריך שהיא תמצא חן בעיניי וארגיש טוב ושלם או אני צריך לכפות על עצמי אם אפילו היא לא מוצאת חן בעיניי.?
תשובה: הנושא שאתה מעורר הוא נושא שרבים מהבחורים מוטרדים ממנו. ראשית, אין דבר רע בכך שיש לך טעם ורצון שמה שנראה בעיניך יפה הוא יהיה לצידך. בין שאר הדברים שח מנו באישה "אין אישה אלא ליופי". חכמים שהעמיקו בנפשו של האדם אמרו שחייב האדם לראות את האישה לפני קידושין שלא יבוא לשנואתה. אבל גם נושא זה תלוי ברצון ונפש האדם. אברהם אבינו במידת חסידותו הגיע למדרגה עליונה שלא הסתכל על יופיה של שרה. זו הנהגה של חסדות שאם האדם נמצא שם אשריו. אולם זה צריך להיות דבר אמיתי אצל האדם. אברהם אבינו לא סבל מכך שלא הסתכל באישתו זו היתה מדרגתו הרוחנית. בכדי להגיע למדרגות בענין הזה יש לעבור דרך ארוכה. זה לא ענין של החלטה זה ענין של קומה רוחנית שהולכת ונקנית עם השנים. כך שגם אצלך יתכן שינוי איטי במשך השנים שכל שתפנה בנפשך ליופי הפנימי והמידותי כך פחות תשים לב ליופי החיצוני. במקרים רבים שבחורים הגיעו אלי אני אמרתי להם להמשיך בקשר ולנסות להתמקד בדברים האהובים, במידות בתכונות וחוויות. גם בדברים חיצוניים בדרך כלל לא כל הצדדים החיצוניים מפריעים. לפעמים דווקא הפנים מוצאות חן ורק מבנה הגוף מפריע. לפעמים רק חלק מהפנים מפריעות. אדם יכול לנסות להתמקד בעיקר בצדדים הנעימים לו. לפעמים ההפרעות החיצוניות ניתנות ליפוי על ידי איפור וכד,. לפעמים זה קשור לצורת תסרוקת, דברים שניתן לשנותם לאחר החתונה. יש להתאזר בסבלנות, כשלפעמים ההפרעה החיצונית מתמגדת ואדם מתגבר ובסך הכל האישה עם כל מעלותיה מוצאת חן בעיניו. בכל אופן שורה אחרונה היא שלא כדאי שתתחתן ללא נשיאת חן גם בצדדים החיצוניים כל עוד שהענין מפריע לך. אתה בכך לא חריג. וכפייה במקרים אלו לא ממולצת. תנסה לבדוק האם עצותי יכולות לעזור לך. בכל אופן שה' יצליח דרכך ותמצא זיווגך בקרוב מתוך שמחה נחת וללא כפייה.
שאלה: סיור כחלק מחפיפה בשבת: אני משרת כקצין בצבא ואחראי על 130 חיילים. עלינו לגיזרה חדשה ועלי לעבור חפיפה. החלפת התפקידים היא ביום שני כך שאני צריך ללמוד את השטח עד אז, השטח גדול ומסוכן.(בסה"כ יומיים). האם מותר לי לעשות סיורים בשבת ברכב?
תשובה: בדיעבד, אין ברירה כי אתה נאלץ להכיר את השטח, אולם לכתחילה יש לתכנן את החפיפה שלא תפגע בשבת.
שאלה: שטיפת עלי נענע ובצל ירוק: רציתי לשאול אם כדי לנקות עלי נענע מתולעים, מספיק להשרות אותם במי סבון במשך כמה דקות ואח"כ לחזור ולשוטפם תחת ברז מים ואני שוטף אותם היטב אז האם זה מספיק? או שחייבים לקנות מגוש קטיף? ומה לגבי בצל ירוק?
תשובה: לגבי נענע אם רוצים להשתמש בהם לתה - הדרך הטובה ביותר היא לבשל את העלים במים ולסנן את התה במסננת שיש בתוכה צמר גפן או בד כדי לסנן ולבודד את החרקים. לגבי בצל ירוק יותר קשה למצוא את החרקים. אמנם אין איסור לאכול אותם, אך יש חובה לבדוק אותם היטב לפני האכילה. וכדי לבדוק צריך לדעת ולהכיר אלו חרקים מחפשים והיכן הם נמצאים. ב ובברכת התורה והארץ, יואל פרידמן
שאלה: פיטורין עקב אי אמון פומבי: הנהלת המפעל החליטה לסגור 2 מחלקות ולפתוח מחלקה אחרת. לדעת אחד העובדים (שהינו מסור ומצטיין בתחומו) זה חוסר אחריות והוא אף העלה שאלות על מהלכי ההנהלה בנקודה זו, בלוח המודעות המפעלי. האם הבוס שלו יכול לומר לו שבהעלאת דעותיו בקרב העובדים הדבר מראה שאין לו אמון בהנהלה ולכן אין לו מה לחפש במפעל? אודה לרב אם ישיב לי במישור העקרוני (האם המעסיק יכול לדרוש פיטורי עובד בטענה שהוא נוקט באי-אמון פומבי במהלכי ההנהלה), הן מבחינת ההלכה והן מבחינת החוק הישראלי?
תשובה: מבחינת החוק איני יודע, אך מבחינה הלכתית אני חושב שזו זכותו של המנהל והוא לא חייב להמשיך להעסיק עובד זה, כאשר אין לו אמון בעובד, כמובן בתנאי שיתן לו את הפיצויים הקבועים בחוק.
שאלה: האם התנגדות להתנתקות צריכה להיות אלימה?: איני גר בישראל, אך אני קורא כל יום על ההתעללות של משטרת שרון במתנגדי ההתנתקות. 1000 אנשי צבא כבר עובדים לפנות את מעוז ים וסגרו ליהודים את רצועת עזה. אם ימשיכו ההפגנות הפסיביות, במקום להרוג את הישראלים שונאי היהודים, אני מאמין שיהיו עוד גירושים. אם אני רואה אדם לבוש כתום, מוכה בידי איש צבא או משטרה, אני מאמין שלגטימי להרוג את המכה. אולי אני טועה בחשבי כך? אני מודה, יש לי טבע של כעסן, אך איך אפשר לשבת בשקט כשאני רואה אדם שומר חוק, שמתעללים בו ללא סיבה?
תשובה: חלילה וחס להעלות על הדעת אפילו כהוא אמינא אלימות פיזית או אפילו מילולית כנגד חייל או שוטר. מחאה גדולה של רבבות ללא אלימות סיכויה רב לעצור את האסון הדוהר.
שאלה: הנאה מחילול שבת באתר אינטרנט: הרב פסק שאסור להינות מחילול שבת באינטרנט. האם ע"פ זה אסור גם להכנס לאתרי חדשות ואתרים המתעדכנים תמיד במוצ"ש, הרי העידכון נעשה בשבת וכנראה גם ע"י יהודי?
תשובה: מותר להנות בתנאי שימתין בכדי שיעשו, כלומר: אם זהו אתר חדשות ויש חשש שהכתבה או הידיעה הוכנו בשבת, מותר לצפות באתר בתנאי שימתין במוצאי שבת זמן שלוקח להכין ידיעה כזאת ולהכניסה לרשת.
שאלה: צניעות בנות במאבק. למה לשאול?!: למה הנושא של צניעות בנות במאבק על הארץ צריך להפריע? הרי אנו לומדים מח שברגע שיש מאבק לאומי או דתי, בנות רשאיות לעשות כל שידרש למען המאבק!
תשובה: כתוב בתורה "והיה מחניך קדוש", כלומר: שבשעת מלחמה יש להמשיך ולנהוג בקדושה. ואדרבה, זהו אחד מהדברים המוסיפים כוח, ומידת הצניעות מזכה אותנו לנצח במאבק. לכן חשוב מאוד לשמור על צניעות גם בזמן הזה, זמן של משבר ומאבק. דעת תורה בנושא צניעות בנות במאבק על הארץ: דעת הרב דב ליאור. דעת הרב זלמן מלמד. דעת הרב יעקב אריאל. מה עוד ניתן (היה) לעשות למניעת הגירוש?
שאלה: שבת בצבא קבע: במילואים האחרונים חבר שלי היה נהג ג יפ ביו"ש והציעו לו לחתום קבע לתפקיד זה, כרגע אין לו עבודה אחרת וזה פתרון טוב, אלא שבתנאי העבודה עליו לעבוד שתי שבתות בחודש. אמנם הפעילות מבצעית, אך כנהג הוא נוסע במסלול אותו קובע המפקד שיושב לידו, ולא פעם המפקד מבקש לעשות קפיצות שאינן כאלה כמו להביא סיגריות או לפגוש חבר. ודאי לו שהוא יכול לסרב לדברים מעין אלו אך הוא חושש מהצטבריות של מצבים מתוחים. האם מותר לו להכנס לדבר כזה, והאם זה שונה משירות סדיר.
תשובה: אם הוא בעל אופי חזק, שידבר עם המפקד ויעמוד על זכותו שלא לנסוע בשבת לדברים שאינם מבצעיים. גם המפקד לא יכול להכריח אותו לעשות זאת, מפני שלפי חוקי הצבא נסיעה סתמית אסורה בשבת. אבל אם הוא מרגיש שלא יוכל לדרוש זאת מראש, שלא יקבל עבודה זו.
שאלה: קדושה סמוך לביתי: ביתי נמצא בסמוך לבית מדרש מה עלי לעשות כאשר אני שומע משם קדושה האם עלי להצטרף או מכיוון שאני נמצא בבית שזו רשות אחרת אין עניין כזה?
תשובה: לדעת חלק מגדולי האחרונים אין חיוב לענות איתם קדושה הגם שיכול לומר איתם קדושה. הרב חיים כץ.
שאלה: ברכות של סנדק: אני עומד להיות סנדק והייתי רוצה לדעת איזה ברכות יש לברך את הקהל? האם יש סיגנון ברכה מיוחדת וכוללנית לכולם לנשים וגברים יחד?
תשובה: אין ברכה מיוחדת שתיקנו לסנדק. והמנהג הוא שכל אדם מבקש ברכה לצרה אחרת. עם זאת ראוי שהסנדק בברכותיו יכלול ברכות כלליות לכל החולים, החיילים, הרווקים וכדו'. הרב רואי מרגלית.